CELEX: 32010R1106
Language: bg
Date: 2010-11-30 00:00:00
Title: Регламент (ЕС) № 1106/2010 на Комисията от 30 ноември 2010 година за установяване на списък от мерки, за които не се прилага Регламент (ЕО) № 485/2008 на Съвета относно проверките от страна на държавите-членки на транзакции, съставляващи част от системата за финансиране на Европейския фонд за гарантиране на земеделието

1.12.2010   
            
            
               BG
            
            
               Официален вестник на Европейския съюз
            
            
               L 315/16
            
         РЕГЛАМЕНТ (ЕС) № 1106/2010 НА КОМИСИЯТА
   от 30 ноември 2010 година
   за установяване на списък от мерки, за които не се прилага Регламент (ЕО) № 485/2008 на Съвета относно проверките от страна на държавите-членки на транзакции, съставляващи част от системата за финансиране на Европейския фонд за гарантиране на земеделието
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 485/2008 на Съвета от 26 май 2008 г. относно проверките от страна на държавите-членки на транзакции, съставляващи част от системата за финансиране на Европейския фонд за гарантиране на земеделието (1), и по-специално член 1, параграф 2 от него,
   като има предвид, че:
   
               (1)
            
            
               Регламент (ЕО) № 485/2008 се отнася до проверката на търговските документи на организациите, които получават или извършват плащания, пряко или непряко свързани със системата за финансиране от Европейския фонд за гарантиране на земеделието (ЕФГЗ), с цел да се установи дали транзакциите, представляващи част от системата за финансиране от ЕФГЗ, действително са били извършени и дали са били изпълнени правилно. Целесъобразно е обаче посоченият регламент да не се прилага за мерките, върху които поради характера им не е възможно да се извършва последващ контрол чрез проверка на търговските документи.
            
         
               (2)
            
            
               Понастоящем има списък на освободените мерки, приет с Регламент (ЕО) № 2311/2000 на Комисията от 18 октомври 2000 г. за установяване на списъка от мерки, за които Регламент (ЕИО) № 4045/89 на Съвета не се прилага, и за отмяна на Решение 96/284/ЕО (2). Предвид измененията, въведени в законодателството в областта на селското стопанство, посоченият списък трябва да бъде актуализиран.
            
         
               (3)
            
            
               При някои мерки плащанията се извършват на площ или не са свързани с търговски документи, които могат да бъдат проверявани. Ето защо е целесъобразно спрямо тези мерки да не се прилага Регламент (ЕО) № 485/2008.
            
         
               (4)
            
            
               Следва да се има предвид, че някои мерки, които преди са били финансирани от Европейския фонд за ориентиране и гарантиране на селското стопанство (секция „Гарантиране“), вече се финансират от Европейския земеделски фонд за развитие на селските райони (ЕЗФРСР), създаден с Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (3).
            
         
               (5)
            
            
               За по-голяма яснота Регламент (ЕО) № 2311/2000 следва да бъде отменен и заменен с нов регламент.
            
         
               (6)
            
            
               Мерките, предвидени в настоящия регламент, са в съответствие със становището на Комитета по земеделските фондове,
            
         ПРИЕ НАСТОЯЩИЯ РЕГЛАМЕНТ:
   Член 1
   Системата за проверки, установена с Регламент (ЕО) № 485/2008, не се прилага за мерките, посочени в приложението към настоящия регламент.
   Член 2
   Регламент (ЕО) № 2311/2000 се отменя.
   Член 3
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 ноември 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 143, 3.6.2008 г., стр. 1.
   
      (2)  ОВ L 265, 19.10.2000 г., стр. 10.
   
      (3)  ОВ L 209, 11.8.2005 г., стр. 1.
   
      ПРИЛОЖЕНИЕ
      
         Мерки, за които не се прилага системата за проверка съгласно Регламент (ЕО) № 485/2008
      
      Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), в частта, която се отнася до:
      
                  а)
               
               
                  общата организация на пазарите на лен и коноп, предназначени за производството на влакна, доколкото помощта по член 91 от посочения регламент се изплаща на земеделския производител;
               
            
                  б)
               
               
                  следните мерки от общата организация на пазара в сектора на вината:
                  
                              i)
                           
                           
                              схемата за изкореняване на лозя съгласно членове 85о—85ч от посочения регламент;
                           
                        
                              ii)
                           
                           
                              подпомагането по схемата за единно плащане съгласно член 103о;
                           
                        
                              iii)
                           
                           
                              преструктурирането и конверсията на лозя в съответствие с член 103р;
                           
                        
                              iv)
                           
                           
                              събирането на реколтата на зелено в съответствие с член 103с;
                           
                        
                              v)
                           
                           
                              дестилацията на алкохол за консумация в съответствие с член 103ц.
                           
                        
            
         (1)  ОВ L 299, 16.11.2007 г., стр. 1.